laion/Wikipedia-Exotic huggingface dataset:
নিমগাছী ডিগ্রী কলেজ

নিমগাছী ডিগ্রী কলেজ রায়গঞ্জ উপজেলার সিরাজগঞ্জ জেলা বাংলাদেশের একটি বেসরকারি কলেজ । এই কলেজটি "নিমগাছি কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে। উত্তর বাংলার প্রাচীন জনপদ আদিম আদিবাসী অধ্যূষিত, মৎস্য নগরী বলে পরিচিত, ইতিহাস বিজড়িত এবং পীর-এ কামেল শাহসুফী হযরত ভোলা দেওয়ান এর পূন্যভূমি এই নিমগাছি। শিক্ষা ও সৃষ্টিতে পশ্চাৎপদ এই জনগোষ্ঠীর উচ্চ শিক্ষার রুদ্ধদ্বার খুলে দেওয়ার সময়োপযোগি এক বলিষ্ঠ পদক্ষেপ গ্রহণ। করেন আলহাজ্ব মিজানুর রহমান তালুকাদারের নেতৃত্বে মুষ্টিমেয় কয়েকজন সমাজসেবক ব্যক্তিত্ব। তাদের ঐকান্তিক চেষ্টায় ১৯৯৫ সালের ১ জুলাই এক শুভক্ষণে এই কলেজের গোড়াপত্তন হয়। নিমগাছির প্রাণ কেন্দ্রে কোলাহল মুক্ত সবুজ ঘেরা নৈস্বর্গীক এক মনোরম পরিবেশে নিমগাছি কলেজটি অবস্থিত। কলেজটি ঢাকা বগুড়া মহাসড়কের ভূঞাগাতী বাসষ্ঠা্যান্ড থেকে মাত্র ৬ কিঃ মিঃ পশ্চিমে অবস্থিত। ভূঞাগাতী-তাড়াশ এবং নিমগাছি-সলঙ্গা পার্শ্ব সড়কের সংযোগ স্থলে কলেজটি প্রতিষ্ঠিত হওয়ায় যোগাযোগ ব্যবস্থার এক মিলন ক্ষেত্রে পরিনত হয়েছে। উচ্চ মাধ্যমিক বিজ্ঞান মানবিক ব্যবসায় শিক্ষা বি, এ বি, এস, এস বি, বি, এস দরিদ্র আদিবাসী অধ্যুষিত এলাকা নিমগাছি কলেজ হতে ২০১৩সালে উচ্চ মাধ্যমিক সার্টিফিকেট পরীক্ষায় রাজশাহী বোর্ডে ১৬তম স্থান লাভ। ১৯৯৫ সালে প্রতিষ্ঠান হতে উত্তীর্ণ হয়ে অনেক ছাত্র/ছাত্রী ডাঃ ইঞ্জিনিয়ার পাবলিক বিশ্ববিদ্যারয়ে লেখা পড়াসহ বাংলাদেশ সরকারের বহু প্রশাসনিক কার্যক্রমের সাথে জড়িত আছে। নিমগাছি কলেজটি সিরাজগঞ্জ জেলার মধ্যে একটি অন্যতম কলেজ হিসেবে প্রতিষ্ঠা করা একাডেমিক নির্মাণ ছাত্র/ছাত্রী নিবাস তৈরীসহ লেখা পড়ার মান বৃদ্ধি করা। ১। উপজেলা সদর হতে রায়গঞ্জ বাজার ও ভূঞাগাতী বাজার হয়ে নিমগাছি কলেজে অতি সহজে যাওয়া যায়। ২। সিরাজগঞ্জ জেলা হতে হাটি কুমরুল গোল চক্কর হয়ে ভুঞাগাতী বাজার হয়ে নিমগাছি কলেজে যাওয়া যায়। অথবা সিরাজগঞ্জ হতে রায়গঞ্জ উপজেলা হয়ে ভূঞাগাতী বাজার হয়ে নিমগাছি কলেজে যাওয়া যায়। সরকারি কলেজ বেসরকারি কলেজ জাতীয় বিশ্ববিদ্যালয় http://www.raigonj.sirajganj.gov.bd/site/view/college/মহাবিদ্যালয় https://www.sohopathi.com/nimgachi-degree-college/ "সংরক্ষণাগারভুক্ত অনুলিপি"। ২৪ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৯।  "আমার স্কুল ডটকম"। ২ জুন ২০২১ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৮।
মাইক পর্টনয়

মাইকেল স্টিফেন পর্টনয় (জন্ম ২০ এপ্রিল, ১৯৬৭) একজন প্রখ্যাত মার্কিন ড্রামার এবং সঙ্গীত প্রযোজক। আন্তর্জাতিক অঙ্গনে প্রগ্রেসিভ মেটালের পথিকৃৎ, ড্রিম থিয়েটার-এর অন্যতম সহ প্রতিষ্ঠাতা এই সঙ্গীতজ্ঞ বিশ্বের শ্রেষ্ঠ ড্রামারদের মধ্যে অন্যতম এবং অনন্য। এই পর্যন্ত তিনি ৩০ বার মর্ডান ড্রামার ম্যাগাজিন পুরস্কারে পুরষ্কৃত হয়েছেন। ২০১০ সালে তিনি ড্রিম থিয়েটার থেকে সরে আসেন। পর্টনয় ১৯৬৭ সালের ২০ এপ্রিল লং বিচ, নিউ ইয়র্কে জন্মগ্রহণ করেন। তিনি ইহুদি। তার বাবা হাওয়ার্ড পোর্টনয় (১৯৪০-২০০৯) স্থানীয় একটি রেডিও স্টেশনে ডিজে হিসেবে কাজ করতেন। মাইক এবং তার বাবা কারমেল-বাই-দ্য-সি, ক্যালিফোর্নিয়ায় কেআরএমএল রেডিও স্টেশনে কাজ করতে যান, ১৯৭১ সালের প্লে মিস্টি ফর মি চলচ্চিত্রটি দেখার পর। মাইকের মা ১৯৮৪ সালের ১৬ নভেম্বর, ব্যক্তিগত বিমানে করে ভ্রমণের সময় অ্যাটলান্টিক সিটি উপকূলের কাছে বিমান দুর্ঘটনায় মারা যান। তার বাবার ডিজে হিসেবে কাজ করার কারণে পর্টনয় ছোটবেলা থেকেই সংগীতের প্রতি আগ্রহী হয়ে ওঠেন। তিনি তার বাবার ভিনাইল রেকর্ডিং সংগ্রহ থেকে গান শুনার সুযোগ পেতেন। তিনি রাশ, কুইন, লেড জেপলিন, কিস, দ্য হু, আয়রন মেইডেন এবং বিটলস-এর মতো ব্যান্ডগুলোর গান শুনতে পছন্দ করতেন। পোর্টনয় দাবি করেন যে তিনি একজন স্বশিক্ষিত ড্রামার, যদিও তিনি হাই স্কুলে সংগীত তত্ত্ব ক্লাস করেছিলেন। সেই সময় তিনি স্থানীয় ব্যান্ডে বাজানো শুরু করেন। রাইজিং পাওয়ার এবং ইনার স্যাঙ্কটাম ব্যান্ডের সাথে তিনি একক অ্যালবাম রেকর্ড এবং প্রকাশ করেছিলেন। "Mike Portnoy Biography, Songs, & Albums"। AllMusic (ইংরেজি ভাষায়)। সংগ্রহের তারিখ ২০২৩-০৭-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mike Portnoy [@MikePortnoy] (সেপ্টে ২৬, ২০১৮)। "I am...but I put the "ISH" in Jew-ish!! 😂😂😂" (টুইট)। সংগ্রহের তারিখ মার্চ ১, ২০২৩ – টুইটার-এর মাধ্যমে।  Mike Portnoy - Wikipedia: Fact or Fiction?। লাউডওয়্যার। এপ্রিল ১, ২০১৫। জুন ৩, ২০২২ তারিখে মূল থেকে আর্কাইভ করা। সংগ্রহের তারিখ ডিসেম্বর ১, ২০২২ – ইউটিউব-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Portnoy, Mike (জুন ৩০, ২০১৫)। "PLEASE TAKE 2 MINUTES TO READ THIS POST….IT JUST MAY CHANGE YOUR LIFE!"। Mike Portnoy's official Facebook page। Facebook। ২০২২-০২-২৬ তারিখে মূল থেকে আর্কাইভ করা। সংগ্রহের তারিখ জুন ৩০, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নপারডিস্ক

নপারডিস্ক (ইংরেজি: Knopperdisk) ইউএসবি পেন ড্রাইভ ও ফ্লপি ডিস্কের জন্যে বিশেষভাবে ডিজাইনকৃত একটি জেন্টু-ভিত্তিক অপারেটিং সিস্টেম। নপারডিস্ক একেবারেরি সাধারণ, টেক্সট সিস্টেম যা রেস্কিউ ডিস্ক হিসেবে ব্যবহার করা যায়। তবে ইউএসবি পেন ড্রাইভ সংস্করণে আরও কিছু সফটওয়্যার ইন্সটল ইন্সটল করা থাকে, যা ভিন্ন উদ্দেশ্যে ব্যবহার করা হয়। হোম পেজ
এন্ডোমন্ডো

এন্ডোমন্ডো একটি সামাজিক স্বাস্থ্যমূলক অ্যাপ যা এন্ডোমন্ডো এল.এল.সি. দ্বারা নির্মিত, যা মুঠোফোনে ও ডেস্কটপ, উভয় প্লাটফর্মে ব্যবহার করা যায়। ২০০৭ সালে এই অ্যাপটি নির্মান করা হয় যা সবার ব্যবহারের জন্য বিনামূল্যে উপলব্ধ, তবে প্রিমিয়াম সাবস্ক্রিপ্সনে বিভিন্ন উন্নত ফিচার যেমন ট্রেনিং প্ল্যান, ব্যবহার করা যায়। এই অ্যাপটির মাধ্যমে হাঁটা, দৌড়ানো, সাঁতার, সাইক্লিং সহ অসংখ্য শারীরিক ক্রিয়ার ক্যালরি, দূরত্ব, সময় সহ নানা ফিচারের সুচারু পর্যবেক্ষণ করা যায়। "Endomondo History"। endomondo.com। Endomondo। ১৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৮।
জন ট্যাবারি

জন ট্যাবারি (৫ মার্চ ১৯৩০ - ১৮ আগস্ট ২০১১) একজন ফরাসি কমিক শিল্পী। ১৯৩০ সালে স্টকহোমে জন্মগ্রহণ করেন ট্যাবারি। তার পিতা একজন ভায়োলিন বাজিয়ে এবং মা গৃহকর্মী ছিলেন। ১৯৫৬ সালের ৫ নভেম্বর ফ্র্যাঙ্কো-বেলজিয়ান কমিক ভেইয়োঁ (বীর) পত্রিকায় রিচার্ড এ চার্লির প্রকাশনার মধ্যে দিয়ে কমিক বিশ্বে তার অভিষেক ঘটে। এছাড়াও ভেইয়োঁর (১৯৬৫ সালে নামপরিবর্তীত হয়ে পিফ) জন্য ট্যাবারি গ্র্যাবডু এ গ্যাবালিচতু এবং অবশেষে ১৫৫৯ সালে জনপ্রিয় ধারাবাহিক তুতোষ এর চিত্র অঙ্কন করেন। তুতোষ কাহিনীর দুইটি চরিত্র করিনে এট জিনট, এবং স্বল্পকালীন সময়ের জন্য তুতোষ পোষ-নিয়ে আরেকটি ধারাবাহিক প্রকাশিত হয়। ট্যাবারি ১৯৭৬ সাল পর্যন্ত এই ধারাবাহিকগুলোর জন্য চিত্র অঙ্কন করেন। ১৯৬২ সালে রনে গোসিনির সাথে লে অ্যাভেঞ্চার দ্যু কালিফ হারুন এল পুসাহ (খলিফা হারুনের অভিযান সমূহ) এর দীর্ঘ কর্মজীবন শুরু করেন। এই অ্যাডভেঞ্চার ধর্মী কাহিনীটি ১৯৬২ সালের ১৫ জানুয়ারি প্রথম রেকর্ড এ প্রকাশিত হয়। এই সময় একঘেয়েমি কাটানোর জন্য শিল্পীদ্বয় তাদের লক্ষ্য পরিবর্তন করে জ্ঞানপাপী/অ্যান্টি-হিরো চরিত্র নিয়ে ইজনোগুড নামক ধারাবাহিক রচনা করেন। যা দ্রুত সাফল্য লাভ করে এবং অবশেষে টিভি কার্টুন সিরিজ রূপে অভিযোজিত হয়। ১৯৬৮ সালে ধারাবাহিক কাহিনীটি রেকর্ডের পরিবর্তে গোসিনির পিলট পত্রিকায় প্রকাশিত হতে থাকে। গোসিনির সাথে ট্যাবারি ভ্যালেন্টিন লে ভ্যাগাবন্ড নামে আরেকটি ধারাবাহিক কাহিনী রচনা শুরু করেন যা ১৯৬২ সাল থেকে পিলটে প্রকাশিত হতে থাকে। ১৯৭৭ সালে গোসিনির মৃত্যুর পরেও ট্যাবারি ইজনোগুড এর কাজ চালিয়ে যেতে থাকেন। ট্যাবারির নিজস্ব প্রকাশনী 'এডিশন ট্যাবারি' ট্যাবারির কাজ অ্যালবাম আকারে করিনে এট জিনট এবং সর্বশেষ ২০০৪ সালে ইজনোগুড ভলিউম ও লা ফ্যুত দে ল্যাসেত (পূর্বপুরুষের দোষ) এখনও প্রকাশ করছে। জন ট্যাবারি ইউনাইটেড সোশ্যালিস্ট পার্টি (পিএসইউ) এর সদস্য ছিলেন এবং ১৯৭৮ সালের সংসদীয় নির্বাচনের পোস্টারে তার কার্টুন ছাপানো হয়েছিল।. ২০০৪ সালে তিনি হৃদরোগে আক্রান্ত হওয়ায় চিত্রাঙ্কন বন্ধ করে দেন এবং তার তিন সন্তানের উপর ইজনোগুড এর কাহিনী চালিয়ে যাওয়ার দায়িত্ব দেন। ২০০৮ সালে তারা কাহিনীটির ২৮ তম খন্ড প্রকাশ করেছেন।. ২০১১ সালের ১৮ আগস্ট তিনি মৃত্যু বরণ করেন। Tabary publications in Vaillant and Pif, Pilote and Record BDoubliées (ফরাসি) Tabary albums Bedetheque (ফরাসি) পাদটিকা Lambiek Comiclopedia। "Jean Tabary"।  BDoubliées। "Vaillant année 1956" (French ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link) BDoubliées। "Record année 1962" (French ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link) http://www.philippon.org/psu/index.php?2010/12/17/101-les-atouts-du-psu et le livre Le PSU s'affiche , Collectif le seau et la colle, Éditions Bruno Leprince, 2013. « Iznogoud en deuil : Tabary est mort », article de Laurence Le Saux sur Telerama.fr le 19 août 2011. Page consultée le 20 août 2011. Tabary biography on Lambiek Comiclopedia Éditions Tabary official site (ফরাসি)
কেলিশহর উচ্চ বিদ্যালয়

কেলিশহর উচ্চ বিদ্যালয় চট্টগ্রাম জেলার একটি শিক্ষাপ্রতিষ্ঠান। ১৯৪৬ খ্রিষ্টাব্দে চট্টগ্রামের পটিয়া উপজেলার কেলিশহরে। দ্বিতীয় বিশ্বযুদ্ধের শেষ ভাগে চট্টগ্রাম শহরের ফিরিঙ্গি বাজারে অবস্থিত জে এম সেন হাই স্কুলটির (যতীন্দ্রমোহন সেনগুপ্ত প্রতিষ্ঠিত) সভাপতি কেলিশহরের প্রখ্যাত আইনজীবী রমনীমোহন চক্রবর্তী স্কুলটিকে কেলিশহরে স্থান্তরিত করেন। যুদ্ধশেষে স্কুলটি যথাস্থানে নিয়ে গেলে গ্রামের বিদ্যোৎসাহী ব্যক্তিত্ব অধ্যাপক সুবোধ রঞ্জন রায়, এডভোকেট চিত্তপ্রিয় দাশ এবং সতীশ চন্দ্র চক্রবর্তীর উদ্যোগে জে এম সেন হাই স্কুলের জায়গায় ১৯৪৭ সালে কেলিশহর উচ্চ বিদ্যালয় প্রতিষ্ঠিত হয়। গ্রামের কৃষক, মজুররা স্বেচ্ছাশ্রমের মাধ্যমে স্কুলগৃহ নির্মান করেন এবং সরঞ্জামও তারাই যুগিয়েছেন। ১৯৪৭ সালের ১লা জানুয়ারি কেলিশহর ইউনিয়ন বোর্ডের চেয়ারম্যান হরগোবিন্দ ভট্টাচার্যের সভাপতিত্বে প্রথম বিদ্যালয় পরিচালনা পরিষদ গঠিত হয়। ২রা জানুয়ারি রমনীমোহন চক্রবর্তীকে সভাপতি, হীরেন্দ্রলাল গুপ্তকে সহ-সভাপতি এবং সুবোধ রঞ্জন রায় সম্পাদক নির্বাচিত হন। সেই সঙ্গে নীরেন্দ্র লাল চৌধুরী প্রধান শিক্ষক, হরিপ্রসাদ সেন সহকারী প্রধান শিক্ষক, সরোজ রঞ্জন রায়, সামশুল আলম, ভূপেন্দ্র নাথ চৌধুরী, রাজ্যেশ্বর চক্রবর্তী, মৌলভী নুরুচ্ছফা সহকারী শিক্ষক হিসেবে নিয়োগ পান। অন্নদা কুমার চৌধুরী পুকুর সহ তার ১.৮৫ একর জমি স্কূলকে শর্তহীনভাবে দান করেন। বর্তমানে স্কুলটি ঐ পুকুরের পাড়ে জমির উপরেই স্থাপিত। পুকুরের পশ্চিম পাড়ে অবস্থিত প্রাথমিক বিদ্যালয়টিও উচ্চ বিদ্যালয়ের জায়গায় প্রতিষ্ঠিত। ১৯৪৭ সালের ১৪ আগস্ট কলকাতা বিশ্ববিদ্যালয় কেলিশহর উচ্চ বিদ্যালয়কে শিক্ষাপ্রতিষ্ঠান হিসেবে স্বীকৃতি দেয়। ১৯৫১ সালের ২৭ মার্চ শরৎ এম.ই. বিদ্যালয়কে কেলিশহর উচ্চ বিদ্যালয়ের সাথে যুক্ত করা হয়। স্কুল উদ্বোধন কালে ১০০ জন ছাত্রছাত্রী ছিল।বর্তমানে তা দেড় হাজার প্রায়। এই কেলিশহরের আরেক শিক্ষানুরাগী শ্রী সুধীর কুমার চৌধুরী চারটি পুকুর স্কুলকে দান করেন, যার বাৎসরিক আয় চার লক্ষের উপরে। উক্ত অর্থ স্কুলের উন্নয়ন এবং শিক্ষা খাতে ব্যয় করা হয়।
আন্না মানিয়ানি

আন্না মানিয়ানি (ইতালীয় উচ্চারণ: [ˈanna maɲˈɲaːni]; ৭ মার্চ ১৯০৮ - ২৬ সেপ্টেম্বর ১৯৭৩) ছিলেন একজন ইতালীয় মঞ্চ ও চলচ্চিত্র অভিনেত্রী। অভিনেত্রী হিসেবে তিনি নিম্নবিত্ত শ্রেণির নারী চরিত্রে তার বহুমাত্রিক ও শক্তিশালী কাজের জন্য পরিচিতি অর্জন করেন। দ্য রোজ ট্যাটু (১৯৫৫) চলচ্চিত্রে একজন সিসিলীয় বিধবা চরিত্রে অভিনয় করে তিনি শ্রেষ্ঠ অভিনেত্রী বিভাগে একাডেমি পুরস্কার-সহ আরও চারটি আন্তর্জাতিক পুরস্কার অর্জন করেন। ১৯৫০-এর দশকের শুরুতে লাইফ সাময়িকী মানিয়ানিকে "গ্রেটা গার্বোর পর অন্যতম সেরা হৃদয়গ্রাহী অভিনেত্রী" বলে উল্লেখ করে। রোমে জন্মগ্রহণকারী মানিয়ানি রোমের একাডেমি অব ড্রামাটিক আর্টে পড়াশোনার পর বিভিন্ন নৈশ ক্লাবে গান পরিবেশন করতেন। পরিচালক গফ্রেদো আলেসান্দ্রিনির সাথে সাক্ষাতের পর তিনি লা সেসা দি সরেন্তো (সরেন্তোর অন্ধ নারী, ১৯৩৪) চলচ্চিত্রের মাধ্যমে তার চলচ্চিত্রে অভিষেক ঘটে। পরবর্তীকালে তিনি রোবার্তো রোসেলিনির রোম, ওপেন সিটি (১৯৪৫) চলচ্চিত্রে অভিনয় করে আন্তর্জাতিক অঙ্গনে খ্যাতি অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল লামোর (১৯৪৮), বেল্লিসিমা (১৯৫১), দ্য রোজ ট্যাটু (১৯৫৫), দ্য ফিউজিটিভ কাইন্ড (১৯৬০) এবং মাম্মা রোমা (১৯৬২)। মানিয়ানির পিতামাতা ও জন্মস্থান সম্পর্কিত বিষয়সমূহ অনিশ্চিত। কিছু সূত্র মোতাবেক, তিনি রোমে জন্মগ্রহণ করেছেন, আবার কিছু সূত্রে বলা হয় তিনি মিশরে জন্মগ্রহণ করেছেন। তার মাতা ছিলেন মারিনা মানিয়ানি। চলচ্চিত্র পরিচালক ফ্রাঙ্কো জাফফিরেল্লি আন্নাকে খুব নিকট থেকে চিনতেন এবং তার আত্মজীবনীতে বলেন যে তিনি মিশরের আলেকজান্দ্রিয়ায় জন্মগ্রহণ করেন, তার মাতা ইতালীয়-ইহুদি এবং পিতা মিশরীয়। তার মাতামহী তাকে রোমান শহরে নিয়ে আসার পর ও তাকে লালন-পালন করার ফলে তিনি রোমান হয়ে ওঠেন। মানিয়ানি নিজেও বলেছেন যে তার মাতা মিশরে বিয়ে করেছেন, কিন্তু তাকে জন্মদানের পূর্বে রোমে চলে আসেন এবং পোর্তা পিয়াতে তার জন্ম হয়। তিনি জানতেন না কীভাবে তার মিশরে জন্মের গুজব ছড়িয়ে পরেছিল। তিনি রোমে একটি ফরাসি কনভেন্ট বিদ্যালয়ে ভর্তি হন, যেখানে তিনি ফরাসি ভাষায় কথা বলা এবং পিয়ানো বাজানো শিখেন। তিনি গির্জায় নানদের ক্রিসমাস উপলক্ষ্যে মঞ্চস্থ নাটক দেখে অভিনয়ে আগ্রহী হন। চৌদ্দ বছর বয়সেই তার প্রাতিষ্ঠানিক শিক্ষার সমাপ্তি ঘটে। "অবিচুয়ারি", ভ্যারাইটি, ৩ অক্টোবর ১৯৭৩, পৃ. ৪৭। মেরিয়াম-ওয়েবস্টার্স কলেজিয়েট এনসাইক্লোপিডিয়া, মেরিয়াম-ওয়েবস্টার (২০০০)। International Dictionary of Films and Filmmakers - 3: Actors and Actresses, St. James Press (1997) Zeffirelli: An Autobiography, Weidenfeld & Nicolson (1986) p. 78 Anna Magnani e Franco Zeffirelli - Intervista; see the 2:00 minute mark উইকিমিডিয়া কমন্সে আন্না মানিয়ানি সংক্রান্ত মিডিয়া রয়েছে। ইন্টারনেট মুভি ডেটাবেজে আন্না মানিয়ানি  (ইংরেজি)
মৌবনি সরকার

মৌবনি সরকার একজন ভারতীয় বাংলা সিনেমার অভিনেত্রী এবং একজন চিত্র শিল্পী ।  মৌবনি হলেন বিখ্যাত জাদুকর পি.সি সরকার জুনিয়ারের মেয়ে।  ইন্টারনেট মুভি ডেটাবেজে মৌবনি সরকার (ইংরেজি) "Moubani Sorcar's MF Husain portrait"। Times of India। জুন ১৪, ২০১১। সংগ্রহের তারিখ ৩ অক্টোবর ২০১২। [স্থায়ীভাবে অকার্যকর সংযোগ] "Moubani Sorcar to take break after Seven Days"। One India। জানুয়ারি ৬, ২০১১। ১৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১২।
পলিস্পার্মি

জীববিজ্ঞানে পলিস্পার্মি (ইংরেজি: polyspermy) বলতে এমন কোনো ডিম্বাণুকে বোঝানো হয় যা একাধিক শুক্রাণু দ্বারা নিষিক্ত হয়েছে। ডিপ্লয়েড জীবের ক্রোমোজোমে সাধারণত দুটি অনুলিপি থাকে যার একটি আসে পিতা থেকে, অপরটি আসে মাতা থেকে। অন্যদিকে পলিস্পার্মি সংঘটিত কোষে দুইয়ের অধিক ক্রোমোজোমের অনুলিপি বিদ্যমান। এক্ষেত্রে একটি অনুলিপি ডিম্বাণু থেকে আসে এবং অবশিষ্টগুলো আসে একাধিক শুক্রাণু হতে। এভাবে গঠিত জাইগোট অধিকাংশ সময়ই টিকে থাকতে অক্ষম হয়। ডিম্বাণু ভেদ করে নিষিক্তকরণে শুক্রাণুর অতি দক্ষতা পলিস্পার্মি ঘটার একটি মুখ্য কারণ। এমন পরিস্থিতি প্রায়শই স্ত্রীর জন্য ক্ষতিকর। অন্যভাবে বলতে গেলে, অসংখ্য শুক্রাণুর মধ্যে পুরুষ-পুরুষ প্রতিযোগিতায় তা উপচে পড়ে সৃষ্টি করে যৌন সংঘাতের (ইংরেজি: sexual conflict; কোনো নির্দিষ্ট প্রজাতির স্ত্রী ও পুরুষের মধ্যকার যৌনক্রিয়ায় উভয়েই ভিন্নভাবে লাভবান হওয়াকে জীববিজ্ঞানের ভাষায় বলা হয় যৌন সংঘাত। লাভবান বলতে বোঝানো হয়— বংশগতি বজায় রাখা ও পরবর্তী প্রজন্মে জিন সঞ্চালন।)। নিউ ইয়র্ক টাইমসে প্রকাশিত প্রসিডিংস অব দ্য রয়্যাল সোসাইটি বি জার্নালে শিফিল্ড বিশ্ববিদ্যালয়ের বিবর্তনবাদ জীববিজ্ঞানী ড. নিকোলা হেমিংস এবং অপর একজন সহযোগী গবেষক লিখেছেন যে, সফলভাবে নিষেক সম্পন্ন হতে মুরগি এবং জেব্রা ফিঞ্চের ডিম্বাণুর প্রয়োজন হয় দশ থেকে শতাধিক শুক্রাণু। এতে করেই কেবল শুক্রাণু কার্যকরভাবে ডিম্বাণু ভেদ পূর্বক ভ্রূণ গঠিত হতে পারে। শারীরবৃত্তীয় পলিস্পার্মি তখন সংঘটিত হয় যখন ডিম্বাণু স্বাভাবিকভাবে একাধিক শুক্রাণু গ্রহণ করে তবে কেবলমাত্র একটি শুক্রাণুই ডিমের নিউক্লিয়াসের সাথে নিজের নিউক্লিয়াসের একত্রীকরণে সক্ষম হয়। কিছু সংখ্যক ভার্টিব্রাটাসহ অপর প্রজাতির প্রাণিতে এ পলিস্পার্মি লক্ষ্য করা যায়। পাখি, টেনোফোরা, সরীসৃপ এবং অ্যামফিবিয়ানের মতো কতিপয় প্রজাতি সন্তান উৎপাদনে শারীরবৃত্তীয় পলিস্পার্মি ব্যবহার করে। সুপারফিকান্ডেশন Arnqvist, G. & Rowe, L. (2005) Sexual conflict. Princeton University Press, Princeton আইএসবিএন ০-৬৯১-১২২১৭-২ "Bird Eggs are fertilized by more than one sperm"।  "Polyspermy in birds: sperm numbers and embryo survival"।  Gilbert SF. Developmental Biology. 6th edition. Sunderland (MA): Sinauer Associates; 2000. Gamete Fusion and the Prevention of Polyspermy. Available from: https://www.ncbi.nlm.nih.gov/books/NBK10033/ Ginzberg, A. S. ১৯৭২. Fertilization in Fishes and the Problem of Polyspermy, Israel Program for Scientific Translations, Jerusalem. Jaffe, L. A. & M. Gould. ১৯৮৫. Polyspermy-preventing mechanisms. C. B. Metz & A. Monroy (সম্পাদক) Biology of Fertilization. Academic, New York.brendon magero; ২২৩–২৫০. পলিস্পার্মির অ্যানিমেশন
পেন্টু

পেন্টু (ইংরেজি: Pentoo) একটি লাইভ সিডি ও লাইভ ইউএসবি ডিজাইনকৃত পেনেট্রেশন টেস্টিং ও নিরাপত্তা মূল্যায়ক॥ জেন্টু-ভিত্তিক এ লিনাক্স ডিস্ট্রিবিউশন-এর ৩২ ও ৬৪ বিট ইন্সটলযোগ্য লাইভ সিডি রয়েছে। জেন্টুর ওভারলে হিসেবেও পেন্টু ইন্সটলের সুবিধা রয়েছে। এটাতে প্যাকেট ইনজেকশন অয়াচড ওয়াইফাই ড্রাইভার, জিপিজিপিইউ ক্র‍্যাকিং সফটওয়্যার, এবং পেনেট্রেশন টেস্টিং ও সিকিউরিটি এসেসমেন্টের জন্যে অন্যান্য অনেক টুল রয়েছে। পেন্টু কার্নেলে জিআরসিকিউরিটি ও প্যাক্স হার্ডেনিং ও আলাদা হার্ডেন্ড টুলচেইন থেকে কম্পাইলকৃত বাইনারি যুক্ত প্যাচ রয়েছে। DistroWatch.com: Pentoo Distribution Release: Pentoo 2009.0 (DistroWatch.com News) উদ্ধৃতি ত্রুটি: <ref> ট্যাগ বৈধ নয়; tecmint1 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; itsfoss1 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; eweek1 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; fossbytes1 নামের সূত্রটির জন্য কোন লেখা প্রদান করা হয়নি "Overlay usage"। ২০১৪-০৪-২৬ তারিখে মূল থেকে আর্কাইভ করা। সংগ্রহের তারিখ ২০১৩-০১-০৮।
ব্রজেন্দ্র কুমার সিংহ

ব্রজেন্দ্র কুমার সিংহ (জন্ম : ১৯৩২) প্রয়াণ ৩১ শে আগস্ট ২০১৯ উত্তর পূর্ব ভারতের একজন শক্তিমান কবি। আসামের হাইলাকান্দি জেলায় তার জন্ম। তিনি মূলত মণিপুরী ভাষার কবি হলেও বাংলাতে সাহিত্য চর্চা করেন। মণিপুরী (বিষ্ণুপ্রিয়া) ভাষায় ২০টির অধিক কাব্যগ্রন্থ বেরিয়েছে। তিনি হাইলাকান্দি এস এস কলেজের অধ্যক্ষ ছিলেন। বাংলাদেশের মুক্তিযুদ্ধ নিয়ে তিনি ১৯৭১ সালের ১৭ নভেম্বর ‌বাংলাদেশ : ১৯৭১ নামে একটি কবিতা রচনা করেন, যেটি ‌‌ভিখারি বালকের গান' নামক কাব্য সংকলনে গ্রন্থিত। Desk, Taranga Barta (২০১৯-০৮-৩১)। "হাইলাকান্দি এসএস কলেজের প্রাক্তন অধ্যাপক কবি ব্রজেন্দ্র কুমার সিনহা প্রয়াত -" (ইংরেজি ভাষায়)। সংগ্রহের তারিখ ২০২২-০১-১২। [স্থায়ীভাবে অকার্যকর সংযোগ]
স্টিভ পলফ্রাম্যান

স্টিভেন জন পলফ্রাম্যান (ইংরেজি: Steve Palframan; জন্ম: ১২ মে, ১৯৭০) কেপ প্রদেশের পূর্ব লন্ডনে জন্মগ্রহণকারী প্রথিতযশা দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৬ সালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, বর্ডার ও বোল্যান্ডের প্রতিনিধিত্ব করেছেন স্টিভ পলফ্রাম্যান। দলে তিনি মূলতঃ উইকেট-রক্ষক ও ব্যাটসম্যানের যৌথ দায়িত্ব পালন করতেন। উদীয়মান খেলোয়াড় হিসেবে দক্ষিণ আফ্রিকান ক্রিকেটে স্টিভ পলফ্রাম্যানের আত্মপ্রকাশ ঘটে। ডেভ রিচার্ডসনের পরই তাকে দক্ষিণ আফ্রিকার দ্বিতীয় স্থানে রাখা হতো। তীক্ষ্ণ দৃষ্টিশক্তির অধিকারী ছিলেন তিনি। তবে ব্যাটিংয়ে ধারাবাহিকতা ছিল না। ফলে এক ক্রিকেটবোদ্ধা তাকে নিতান্তই আনাড়ীরূপে আখ্যায়িত করেছেন। তার উইকেট-রক্ষণের ভঙ্গীমা তেমন দর্শনীয় ছিল না তবে বেশ স্থির ছিল। সমগ্র খেলোয়াড়ী জীবনে সাতটি একদিনের আন্তর্জাতিকে অংশগ্রহণের সুযোগ ঘটে স্টিভ পলফ্রাম্যানের। তবে কোন টেস্ট খেলার জন্যে তাকে জাতীয় দলে রাখা হয়নি। ১৯৯৬ সালে ওডিআই অভিষেক ঘটে তার। ১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপে অংশ নিয়েছেন তিনি। নিয়মিত উইকেট-রক্ষক ডেভ রিচার্ডসন বিশ্বকাপের পূর্বক্ষণে বামহাতের কনিষ্ঠা ভেঙ্গে গেলে প্রতিযোগিতায় অংশগ্রহণের জন্যে তাকে ওডিআই দলে অন্তর্ভুক্ত করা হয়েছিল ও তার দক্ষতা প্রদর্শনের সুযোগ আসে। গ্রুপ-পর্বে অপরাজিত থেকে কোয়ার্টার ফাইনালে অবতীর্ণ হয় তার দল। কিন্তু ১১ মার্চ করাচীতে ওয়েস্ট ইন্ডিজের কাছে পরাজিত হয়ে বিদায় নেয় দক্ষিণ আফ্রিকা দল। সবগুলো খেলায় অংশ নিলেও রিচার্ডসন সুস্থ হয়ে দলে ফিরে আসেন ও বিকল্প উইকেট-রক্ষক হিসেবে মার্ক বাউচারকে দলে রাখা হয়। "Players / South Africa / ODI caps"। Cricinfo। সংগ্রহের তারিখ ২০১৬-০২-০১।  "South Africa ODI Batting Averages"। Cricinfo। সংগ্রহের তারিখ ২০১৬-০২-০১।  "South Africa ODI Bowling Averages"। Cricinfo। সংগ্রহের তারিখ ২০১৬-০২-০১।  ইএসপিএনক্রিকইনফোতে স্টিভ পলফ্রাম্যান (ইংরেজি) ক্রিকেটআর্কাইভে স্টিভ পলফ্রাম্যান (সদস্যতা প্রয়োজনীয়) (ইংরেজি)
সাশা গ্রাবো

সাশা গ্রাবো (জন্ম ১৫ জানুয়ারি ১৯৬৮)  তিনি একজন জার্মান এডভেঞ্চারার,নন ফিকশন কবি ও চিত্রগ্রাহক। তাকে সবচেয়ে বেশি ভ্রমণকারী ব্যক্তি হিসাবে ধরা হয় যিনি ১৯৮৭ থেকে ২০০৭ সালের মধ্যে পৃথিবীব প্রায় সব দেশ ভ্রমণ সম্পন্ন করেন।. তিনি আবসাত্ত এবং হেলিব্রোন এ টেনিসের প্রতি অনুরাগী হন। তিনি পেশাদার ভ্রমণকারী হওয়ার আগে এ টি পি র তাকিলাভুক্ত টেনিস প্লেয়ার ছিলেন। গ্রাবো একটি ওয়েবসাইট চালান greatestglobetrotters.com, যাতে ভ্রমণকারীদের নিজের অভিজ্ঞতার বর্ণনা দেওয়ার সুযোগ আছে। গ্রাবো একজন গেট্টি ইমেজ চিত্রগাহক । তার চিত্রকর্ম জাতিসংঘ ও অন্যান্ন সংগঠনের দ্বারা ব্যবহৃত হয়েছে। গ্রবো ওলস্ফবার্গ, লোয়ার শাকজনি তে জন্মগ্রগন করেন।উনার বাবা শিক্ষক ছিলেন এবং ইংরেজি ও ইতিহাস পড়াতেন এবং তার মা ছিলেন এক্রেলিক পেইন্টার। সাশা তার শৈশবকাল ও্যাব্লিজেন ও বেডেন ও্যারিন্তেনবার্গ এ কাটান। তিনি বেলিস্তিন এর আন্তরেগ্রুপেনব্যাচ প্রাথমিক স্কুল ও হার্জো-ক্রিস্টোফ জিমনেশিয়াম হাই স্কুলে লিখাপড়া করেন। "Nomad Mania - Master Ranking" ওয়েব্যাক মেশিনে আর্কাইভকৃত ১৬ আগস্ট ২০১৯ তারিখে, Nomadmania. Retrieved 25 September 2017 "The Best Travelled - Master Ranking" ওয়েব্যাক মেশিনে আর্কাইভকৃত ১৯ জানুয়ারি ২০১৭ তারিখে, TheBestTravelled. Retrieved 25 September 2017 [http://www.atpworldtour.com/players/sascha-grabow/g313/overview/ "ATP Tennis Player Grabow"], ''ATP Tennis Players.'' Retrieved 11 January 2017 [http://www.greatestglobetrotters.com/ "GreatestGlobetrotters.com"], ''World's Greatest Globetrotters.'' Retrieved 15 August 2015 [http://www.gettyimages.de/search/photographer?family=creative&photographer=sascha%20grabow&sort=best&excludenudity=true#license "Getty Photographer Grabow"], ''Getty Images Artist Grabow.'' Retrieved 21 January 2017
পাগল মন মনরে মন কেনো এত কথা বলে

পাগল মন মনরে মন কেনো এত কথা বলে বাংলাদেশি গীতিকার ও ছড়াকার আহমেদ কায়সার রচিত একটি লোকগান। এটি সুর করেছেন আশরাফ উদাস। বিভিন্ন ধারার শিল্পীদের কণ্ঠে গানটির উল্লেখযোগ্য সংখ্যক সংস্করণ প্রচারিত হয়েছে। এই গান গেয়ে অনেক শিল্পী পরিচিতি লাভ করেন, যাদের মধ্যে দিলরুবা খান অন্যতম। ২০১৯ সালে মুক্তিপ্রাপ্ত পাসওয়ার্ড চলচ্চিত্রে এই গানের প্রথম দুই পঙ্‌ক্তি বিনা অনুমতিতে ব্যবহার করা হয়। ফলে গানটির মূল কণ্ঠশিল্পী দিলরুবা খান ২০২০ সালের ২৯ জুন শাকিব খান ও মুঠোফোন সেবাদানকারী প্রতিষ্ঠান রবি আজিয়াটা লিমিটেডের বিরুদ্ধে কপিরাইট আইন ও ডিজিটাল নিরাপত্তা আইন লঙ্ঘনের অভিযোগে একটি সাধারণ ডায়েরি (জিডি) করেন। পূর্বে ২৮ জুন একই অভিযোগে শাকিবের বিরুদ্ধে ঢাকা মহানগর পুলিশের সাইবার ক্রাইম ইউনিটে দিলরুবা ১০ কোটি টাকা ক্ষতিপূরণ দাবি করে লিখিত অভিযোগ দায়ের করেন। "এসেছে দিলরুবার নতুন 'পাগল মন'"। বাংলানিউজটোয়েন্টিফোর.কম। অক্টোবর ২৫, ২০১৫। সংগ্রহের তারিখ ২৭ সেপ্টেম্বর ২০১৮।  "দিলরুবা খানের জিডি, শাকিব খানের পাল্টা অভিযোগ"। প্রথম আলো। সংগ্রহের তারিখ ২০২০-০৭-০৪।  "শাকিব বললেন 'আমাকে ব্ল্যাকমেইল করা হচ্ছে', প্রমাণ চাইছেন দিলরুবা"। চ্যানেল আই অনলাইন। ২০২০-০৬-৩০। সংগ্রহের তারিখ ২০২০-০৭-০৪।  "শাকিব খানের কাছে ১০ কোটি টাকার ক্ষতিপূরণ দাবি দিলরুবা খানের"। প্রথম আলো। ২০২০-০৬-২৮। সংগ্রহের তারিখ ২০২০-০৭-০৪।  "শাকিব খানের বিরুদ্ধে ডিএমপি'র সাইবার ইউনিটে অভিযোগ"। ঢাকা ট্রিবিউন। ২০২০-০৬-২৮। ২০২০-০৭-০৪ তারিখে মূল থেকে আর্কাইভ করা। সংগ্রহের তারিখ ২০২০-০৭-০৪।  "১০ কোটি টাকার ক্ষতিপূরণ দাবি দিলরুবা খানের, যা বললেন শাকিব খান"। দ্য ডেইলি স্টার। ২০২০-০৬-২৯। সংগ্রহের তারিখ ২০২০-০৭-০৪।
বাসুদেবোপনিষদ্‌

বাসুদেবোপনিষদ্‌ বা বাসুদেব উপনিষদ্‌ (সংস্কৃত: वासुदेव उपनिषत्) হল সংস্কৃত ভাষায় রচিত ১০৮টি উপনিষদের অন্যতম। মধ্যযুগের শেষ ভাগে রচিত এই উপনিষদ্‌টি সামবেদের সঙ্গে যুক্ত একটি অপ্রধান উপনিষদ্‌। এটি ১৪টি বৈষ্ণব উপনিষদের অন্যতম। এই উপনিষদের মূল আলোচ্য বিষয় হল ঊর্ধ্ব পুণ্ড্র (বৈষ্ণব তিলক)। ঋষি নারদকে কৃষ্ণের একটি উপদেশের আকারে সমগ্র উপনিষদ্‌টি বর্ণিত হয়েছে। Vedic Literature, Volume1 Part 3, গুগল বইয়ে A Descriptive Catalogue of the Sanskrit Manuscripts, পৃ. PA558,, Government of Tamil Nadu, Madras, India, pages 558-559 Farquhar, John Nicol (১৯২০), An outline of the religious literature of India, H. Milford, Oxford university press, পৃষ্ঠা 364, আইএসবিএন 81-208-2086-X উদ্ধৃতি টেমপ্লেট ইংরেজি প্যারামিটার ব্যবহার করেছে (link) Carlos Alberto Tinoco। Upanishads। IBRASA। পৃষ্ঠা 87–। আইএসবিএন 978-85-348-0040-2।  Hattangadi, Sunder (২০০০)। "वासुदेवोपनिषत् (Vasudeva Upanishad)" (পিডিএফ) (Sanskrit ভাষায়)। সংগ্রহের তারিখ ৩০ জানুয়ারি ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) Jacob, George (১৮৮৭)। "The Vasudeva and Gopichandana Upanishads"। The Indian Antiquary, A Journal of Oriental Research। XVI (March, Part CXCIV)।  Jacob, George (১৮৯১)। Eleven Atharvana Upanishads with Dipikas। Government Book Depot, Bombay (Archived: Harvard College Library)।